อุ๋ยชมธปท.ดูแลค่าเงินบาทได้ดี
ม.ร.ว.ปรีดิยาธร ชม ธปท. ดูแลค่าเงินบาทได้ดี แม้เงินไหลเข้าดันหุ้นเฉียด 1,600 จุดชี้ยังไม่ต้องมีมาตรการเพิ่ม
27 ม.ค. 2558

ม.ร.ว.ปรีดิยาธร ชม ธปท. ดูแลค่าเงินบาทได้ดี แม้เงินไหลเข้าดันหุ้นเฉียด 1,600 จุดชี้ยังไม่ต้องมีมาตรการเพิ่ม 
ม.ร.ว.ปรีดิยาธร เทวกุล รองนายกรัฐมนตรี กล่าวว่า หลังจากธนาคารกลางยุโรปมีมาตรการคิวอีนั้น ทำให้เห็นว่าสัปดาห์ที่ผ่านมาเริ่มมีเงินทุนไหลเข้าประเทศไทย ซึ่ง ธนาคารแห่งประเทศไทย (ธปท.) ได้ดูแลเรื่องเงินทุนไหลเข้าได้ดีมากเห็นได้จากค่าเงินบาทที่ยังนิ่ง แม้ตลาดหุ้นไทยจะขึ้นไปสูงเกือบ 1,600 จุด ซึ่งแสดงให้เห็นว่า ธปท.ทำหน้าที่ตรงนี้ได้ดีแล้วจึงไม่ต้องใช้เครื่องมืออื่นๆเพิ่มเติมอีก
“สัปดาห์ก่อนเงินไหลเข้ามา ซึ่งต้องไปดูว่าเงินเข้ามาเท่าไหร่แล้วค่าเงิน อยู่กับที่ได้ ถามแบงก์ชาติสิผมสั่ง นายกฯ ไม่ได้สั่ง ถามแบงก์ชาติ เงินทั้งอาทิตย์ ตลาดขึ้นมาเกือบถึง 1600 ขึ้นเพราะเงินไหลเข้าเยอะ แล้วทำไมค่าเงินบาทไม่แข็ง ไม่ต้องเพิ่มอะไรเข้าไปหรอก แบงก์ชาติทำได้เนี๊ยบมาก”ม.ร.ว.ปรีดิยาธรกล่าว